Alberta

Alberta provints on 1. järgu haldusüksus Kanadas. See on üks kolmest Kanada preeriaprovintsist.

Alberta piirneb lõunas Ameerika Ühendriikide Montana osariigiga, läänes Kanada Briti Columbia provintsiga, põhjas Loodealadega ja idas Saskatchewani provintsiga.

Alberta pindala on 661 848 km². See on Québeci, Ontario ja Briti Columbia järel suuruselt neljas provints.

Ajalugu
Provints loodi 1905. aastal ja sai nime kuninganna Victoria neljanda tütre printsess Louise'i järgi, kelle sünninimi oli Louise Caroline Alberta.

Rahvastik
2010. aastal oli elanike arv 3 724 832.Kanada Statistikaamet vaadatud 21.02.11

Keel
2006. aasta rahvaloenduse andmetel rääkis emakeelena inglise keelt 79,99% elanikest. Prantsuse keelt rääkis emakeelena 1,90% elanikest.Kanada Statistikaamet vaadatud 21.02.11

Asustus
+ Suuremad linnad Koht Linn Elanike arv (2006) 1 Calgary 988 193 2 Edmonton 730 372 3 Red Deer 82 772 4 Lethbridge 78 713 5 St. Albert 57 719

Majandus
Alberta provintsi majandus on üks Kanada tugevamaid. 2009. aasta SKT oli 178,225 miljardit Kanada dollarit (181,19 miljardit USA dollarit), mis teeb ühe elaniku kohta 49 563 Kanada dollarit.Kanada Statistikaamet vaadatud 21.02.11

Alberta provints on Kanada suurim toornafta ja maagaasi tootja.

Viited

Kategooria:Kanada provintsid ja alad